ช่วยสรุปเรื่อง "ยาภูมิคุ้มกันบำบัดโรคมะเร็ง" ให้หน่อยค่ะ
ยาภูมิคุ้มกันบำบัดโรคมะเร็ง Cancer immunotherapy หรือ Immuno-oncology คือ ยารักษาโรคมะเร็งที่ช่วยส่งเสริมให้ภูมิคุ้มกันต้านทานโรคของร่างกายผู้ป่วยสามารถต่อสู้กับเซลล์มะเร็งได้ ทั้งในการกำจัด และการควบคุมเซลล์มะเร็ง กล่าวคือ รักษา ควบคุม และป้องกัน ทั้งนี้ ยาภูมิคุ้มกันบำบัดโรคมะเร็ง จัดเป็นการรักษาในประเภท ชีวบำบัดชีวสารรักษา Biotherapy การวิจัยและพัฒนารักษาโรคมะเร็งในอดีตมุ่งเน้นการสังเคราะห์และการค้นหาสารต่างๆเพื่อให้ได้มาซึ่งตัวยาที่มีฤทธิ์ทำลายฆ่าเซลล์มะเร็ง อย่างไรก็ดียาที่วิจัยและค้นพบในอดีตมักมีความไม่จำเพาะเจาะจง กล่าวคือ มีความสามารถในการทำลายเซลล์มะเร็งรวมไปถึงเซลล์ปกติด้วย จึงก่อ ให้เกิดผลข้างเคียงหรืออาการไม่พึงประสงค์จากยานั้นๆ การวิจัยและค้นหาวิธีรักษาโรคมะเร็งสมัยใหม่มุ่งเน้นการค้นหาตัวยาหรือวิธีการรักษาที่มีความจำเพาะเจาะจงแก่ตัวเซลล์มะเร็งมากขึ้น เพื่อลดผลข้างเคียงต่อเซลล์ปกติที่อาจเกิดขึ้นจากยานั้นๆ โดยหนึ่งในวิธีการที่มีการวิจัยในปัจจุบัน คือ ‘ภูมิคุ้มกันบำบัด Immunotherapy โดยอาศัยระบบภูมิคุ้มกันต้านทานโรค ภูมิคุ้มกันฯหรือภูมิต้านทานฯในร่างกายเองในการทำลายเซลล์มะเร็ง ระบบภูมิคุ้มกันฯของร่างกายมนุษย์มีความซับซ้อนอย่างมาก นอกจากมีหน้าที่กำจัดเชื้อโรค และสิ่งแปลกปลอมจากภายนอกแล้ว ระบบภูมิคุ้มกันฯยังมีหน้าที่ในการกำจัดเซลล์ที่มีลักษณะผิด ปกติเช่น เซลล์เนื้องอกรวมไปถึงเซลล์มะเร็งด้วย ด้วยคุณสมบัตินี้เองจึงมีการวิจัยวิธีทางภูมิคุ้มกันบำบัดเพื่อรักษาโรคมะเร็งที่เรียกว่า ‘ภูมิคุ้มกันบำบัดโรคมะเร็ง อนึ่ง ยาบางชนิดที่นำมาใช้ในวิธีภูมิคุ้มกันบำบัดที่รวมถึงยาภูมิคุ้มกันบำบัดโรคมะเร็งนั้นเป็น ยาชีววัตถุ Biologics สารที่ได้จากสิ่งมีขีวิต หรือยาที่มีต้นกำเนิดจากสารสกัดจากสิ่งมีชีวิต ซึ่งอาจเรียกวิธีการรักษาด้วยาชีววัตถุเหล่านี้อีกอย่างหนึ่งว่า ‘ชีวบำบัด ซึ่งในโรคมะเร็งจะเรียกว่า ‘Cancer biotherapy ปัจจุบันมีการวิจัยทางภูมิคุ้มกันบำบัดในโรคมะเร็งอย่างกว้างขวาง และมีการพัฒนาตัวยาหลายชนิดที่ได้รับการขึ้นทะเบียนจากองค์การอาหารและยาของสหรัฐอเมริกาและในประเทศไทยเอง ให้ใช้ในผู้ป่วยในโรคมะเร็งบางชนิดได้ ภูมิคุ้มกันบำบัด ถือเป็นวิทยาการสมัยใหม่ที่จะยกระดับการรักษา เพิ่มทางเลือก และพัฒนาคุณภาพชีวิตของผู้ป่วยโรคมะเร็งให้ดีขึ้นได้ อย่างไรก็ตามยากลุ่มนี้ ยังมีราคาแพงมาก และยังไม่สามารถรักษาโรคมะเร็งให้หายขาดได้ด้วยตัวยาเดียว ปัจจุบันจึงมักยังใช้ร่วมกับการรักษาโรคมะเร็งด้วยวิธีมาตรฐาน คือ การผ่าตัด ยาเคมีบำบัด และหรือรังสีรักษา
ยาภูมิคุ้มกันบำบัดโรคมะเร็ง คือ ยารักษาโรคมะเร็งที่ส่งเสริมให้ภูมิคุ้มกันต้านทานโรคของร่างกายผู้ป่วยสามารถต่อสู้กับเซลล์มะเร็งได้ ทั้งการกำจัดและการควบคุมเซลล์มะเร็ง จัดเป็นการรักษาในประเภทชีวบำบัดชีวสารรักษา
การวิจัยและพัฒนารักษาโรคมะเร็งในอดีต เน้นการสังเคราะห์และค้นหาสารต่างๆ เพื่อให้ได้มาซึ่งตัวยาที่มีฤทธิ์ทำลายฆ่าเซลล์มะเร็ง มักไม่จำเพาะเจาะจง มีความสามารถในการทำลายเซลล์มะเร็งรวมไปถึงเซลล์ปกติด้วย จึงก่อให้เกิดผลข้างเคียงจากยานั้นๆ ส่วนการวิจัยและค้นหาวิธีรักษาโรคมะเร็งสมัยใหม่ เน้นการค้นหาวิธีการรักษาที่มีความจำเพาะเจาะจงแก่ตัวเซลล์มะเร็งมากขึ้น เพื่อลดผลข้างเคียงต่อเซลล์ปกติที่เกิดขึ้นจากยานั้นๆ หนึ่งในวิธีการที่มีการวิจัยในปัจจุบัน คือ ภูมิคุ้มกันบำบัด โดยอาศัยระบบภูมิคุ้มกันต้านทานโรค ระบบภูมิคุ้มกันของร่างกายมนุษย์มีความซับซ้อนมาก นอกจากกำจัดเชื้อโรคและสิ่งแปลกปลอมแล้ว ยังมีหน้าที่กำจัดเซลล์ที่มีลักษณะผิดปกติ ด้วยคุณสมบัตินี้จึงมีการวิจัยวิธีทางภูมิคุ้มกันบำบัด เพื่อรักษาโรคมะเร็งที่เรียกว่า ภูมิคุ้มกันบำบัดโรคมะเร็ง
17.เภสัชวิทยา Pharmacology,12.อายุรศาสตร์ (อายุรศาสตร์) - Internal Medicine